ΓΡΑΠΤΗ ΕΡΩΤΗΣΗ E-2288/00

υποβολή: Hiltrud Breyer (Verts/ALE) προς την Επιτροπή

(11 Ιουλίου 2000)

Θέμα: Οδηγία 89/106/ΕΟΚ για τα δομικά προϊόντα

Η Ομοσπονδιακή Δημοκρατία της Γερμανίας δεν έχει μεταφέρει σωστά στο εθνικό δίκαιο την οδηγία για τα δομικά προϊόντα 89/106/ΕΟΚ(1) της 21/12/1988, σχετικά με τις απαιτούμενες σημαντικότερες ιδιότητες (υγιεινή,γεία, προστασία του περιβάλλοντος από την άποψη της πρόληψης).

Πρόκειται ιδιαίτερα:

- για την απελευθέρωση αερίων ή τοξικών ουσιών εκ μέρους των δομικών προϊόντων, καθώς και

- για την παρουσία επικίνδυνων μορίων ή αερίων στην ατμόσφαιρα

σχετικά με την μόνιμη χρησιμοποίηση χώρων κατοικίας και την επίπτωση αυτών των χώρων στην ανθρώπινηγεία. Περαιτέρω διαπιστώνεται ότι η συστηματική αξιολόγηση εκπομπών που προκαλούνται από ή λόγω των δομικώνλικών απουσιάζει πλήρως.

1. Γνωρίζει η Επιτροπή ότι κανένα από τα ανωτέρω σημεία δεν έχει μεταφερθεί σωστά στους αντίστοιχους κανονισμούς κατασκευής;

2. Ποιες πρωτοβουλίες προτίθεται να αναλάβει η Επιτροπή ώστε να αντιμετωπίσει αυτήν την κατάσταση;

3. Προτίθεται η Επιτροπή να κινήσει, βάσει του άρθρου 226 της Συνθήκης ΕΚ, διαδικασία επί παραβάσει κατά της Ομοσπονδιακής Δημοκρατίας της Γερμανίας;

(1) ΕΕ L 40 της 11.2.1989, σελ. 12.

Απάντηση του κ. Liikanen Εξ ονόματος της Επιτροπής

(8 Σεπτεμβρίου 2000)

Η Γερμανία, στο διάστημα 1993-1995, κοινοποίησε στην Επιτροπή τα οικεία νομικά κείμενα για τη μεταφορά της οδηγίας του Συμβουλίου 89/106/ΕΟΚ, με αριθμούς σχετικής 94/4/D, 94/123/D, 95/379/D και 95/380/D. Εκτός από τις παρατηρήσεις που συνδέονται με την απουσία ρήτρας για την αμοιβαία αναγνώριση, η οποία προστέθηκε στη συνέχεια, η Επιτροπή έκρινε ότι η μεταφορά ήταν σύμφωνη με τις διατάξεις της οδηγίας.

Στο πλαίσιο αυτό, πρέπει ναπομνηστεί ότι κύριος στόχος της οδηγίας 89/106/ΕΟΚ είναι η καθιέρωση και η λειτουργία της εσωτερικής αγοράς για τα προϊόντα του τομέα των δομικών κατασκευών μέσω της προσέγγισης των νομοθετικών, κανονιστικών και διοικητικών διατάξεων των κρατών μελών που συνδέονται με τα εν λόγω προϊόντα. Ωστόσο, σύμφωνα με την αρχή της επικουρικότητας, η οδηγία προβλέπει ότι η ασφάλεια των κτιρίων και των έργων πολιτικού μηχανικού αποτελεί αρμοδιότητα των κρατών μελών. Κατά συνέπεια, η απόφαση για την κανονιστική ρύθμιση ορισμένων από τις ουσιαστικές απαιτήσεις της οδηγίας (για παράδειγμα, εκείνων που συνδέονται με τηνγεία, τηνγιεινή και το περιβάλλον, που καλύπτει την ελευθέρωση στο περιβάλλον τοξικών ουσιών) εναπόκειται στα ίδια τα κράτη μέλη.

Η Επιτροπή γνωρίζει ότι η Γερμανία έχει μεταφέρει τη σχετική ευρωπαϊκή νομοθεσία σχετικά με τις επικίνδυνες ουσίες και συγκεκριμένα την οδηγία του Συμβουλίου 76/769/ΕΟΚ της 27ης Ιουλίου 1976 για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως ορισμένων επικίνδυνων ουσιών και παρασκευασμάτων(1), όπως τροποποιήθηκε. Ωστόσο, το ζήτημα του κατά πόσο θα πρέπει να δοθεί συνέχεια και πέραν τωνποχρεώσεων αυτών και ναπάρξει κανονιστική ρύθμιση για μια συστηματική αξιολόγηση των εκπομπών που προκαλούνται από προϊόντα του τομέα των δομικών κατασκευών αφορά τις γερμανικές αρχές και όχι την Επιτροπή.

Για τους παραπάνω λόγους, η Επιτροπή δεν προτείνει προς το παρόν την κίνηση μέτρων κατά της Γερμανίας όσον αφορά την εφαρμογή των ουσιαστικών απαιτήσεων της οδηγίας 89/106/ΕΟΚ.

(1) ΕΕ L 262 της 27.9.1976.